โรงพยาบาลสำโรงการแพทย์ ร่วมกับ นิตยสารสุขภาพดี จัดกิจกรรม "Be Strong Be Healthy Hospital Roadshow 2017-2018" ภายใต้หัวข้อ "เวชศาสตร์ฟื้นฟูการแพทย์เพื่อคุณภาพชีวิต" โดย ผู้ช่วยศาสตราจารย์นายแพทย์ภาริส วงศ์แพทย์ หัวหน้าแพทย์เวชศาสตร์ฟื้นฟู โรงพยาบาลสำโรงการแพทย์ และดารารับเชิญคุณปั่น ไพบูลย์เกียรติ เขียวแก้ว ร่วมพูดคุยเรื่องปัญหาสุขภาพการฟื้นฟูผู้ที่มีอาการปวดจากโรคกระดูกและกล้ามเนื้อ การฟื้นฟูผู้ป่วยโรคอัมพฤกษ์ อัมพาต การฟื้นฟูพัฒนาการเด็กโดยเฉพาะด้านการเคลื่อนไหวร่างกาย และการฟื้นฟูผู้สูงอายุเพื่อป้องกันการพลัดตกหกล้ม ซึ่งเป็นปัญหาที่สำคัญด้านสุขภาพของผู้สูงอายุ ทั้งนี้ได้รับเกียรติจาก แพทย์หญิงวิภาวัลย์ วงศ์แพทย์ รองผู้อำนวยการโรงพยาบาล และแพทย์สาขารังสีวิทยา กล่าวเปิดกิจกรรม Roadshow พร้อมกันนี้ นายแพทย์สุเทพและแพทย์หญิงประภา วงศ์แพทย์ ท่านผู้ก่อตั้งโรงพยาบาล ให้เกียรติรับชมเสวนา และเยี่ยมชมสินค้าเพื่อสุขภาพจากสหกรณ์บริการโรงพยาบาลการแพทย์ จำกัด และสินค้าเพื่อสุขภาพอื่นๆอีกมากมาย เมื่อวันศุกร์ที่ 17 พฤศจิกายน 2560 ณ บริเวณ ชั้น 1 โรงพยาบาลสำโรงการแพทย์